CELEX: C2005/057/20
Language: fi
Date: 2005-03-05 00:00:00
Title: Yhteisöjen tuomioistuimen tuomio, (ensimmäinen jaosto) 13 päivänä tammikuuta 2005, asiassa C-356/03 (Bundesgerichtshofin esittämä ennakkoratkaisupyyntö): Elisabeth Mayer vastaan Versorgungsanstalt des Bundes und der Länder (Miesten ja naisten tasa-arvoinen kohtelu — Äitiysloma — Eläkeoikeuden kertyminen)

5.3.2005   
            
            
               FI
            
            
               Euroopan unionin virallinen lehti
            
            
               C 57/11
            
         
      YHTEISÖJEN TUOMIOISTUIMEN TUOMIO,
   (ensimmäinen jaosto)
   13 päivänä tammikuuta 2005,
   asiassa C-356/03 (Bundesgerichtshofin esittämä ennakkoratkaisupyyntö): Elisabeth Mayer vastaan Versorgungsanstalt des Bundes und der Länder (1)
   
   (Miesten ja naisten tasa-arvoinen kohtelu - Äitiysloma - Eläkeoikeuden kertyminen)
   (2005/C 57/20)
   Oikeudenkäyntikieli: saksa
   Asiassa C-356/03, jossa on kyse EY 234 artiklaan perustuvasta ennakkoratkaisupyynnöstä, jonka Bundesgerichtshof (Saksa) on esittänyt 9.7.2003 tekemällään päätöksellä, joka on saapunut yhteisöjen tuomioistuimeen 18.8.2003, saadakseen ennakkoratkaisun asiassa Elisabeth Mayer vastaan Versorgungsanstalt des Bundes und der Länder, yhteisöjen tuomioistuin (ensimmäinen jaosto), toimien kokoonpanossa: jaoston puheenjohtaja P. Jann sekä tuomarit N. Colneric, J. N. Cunha Rodrigues (esittelevä tuomari), K. Schiemann ja E. Juhász, julkisasiamies: D. Ruiz-Jarabo Colomer, kirjaaja: R. Grass, on antanut 13.1.2005 tuomion, jonka tuomiolauselma on seuraava:
   Miesten ja naisten tasa-arvoisen kohtelun periaatteen toteuttamisesta ammatillisissa sosiaaliturvajärjestelmissä 24 päivänä heinäkuuta 1986 annetun neuvoston direktiivin 86/378/ETY, sellaisena kuin se on muutettuna 20.12.1996 annetulla neuvoston direktiivillä 96/97/EY, 6 artiklan 1 kohdan g alakohtaa on tulkittava siten, että sen kanssa ovat ristiriidassa sellaiset kansalliset säännökset, joiden nojalla naispuoliselle työntekijälle ei hänen lakisääteisen äitiyslomansa, jonka maksaa osittain työnantaja, ajalta kerry oikeutta lisäeläkejärjestelmään kuuluvaan vakuutuksesta maksettavaan eläkkeeseen sen vuoksi, että kyseessä olevan oikeuden kertymisen edellytyksenä on, että naispuolinen työntekijä saa äitiyslomansa aikana veronalaista ansiotuloa.
   
      (1)  EUVL C 264, 1.11.2003